b'\n_START_ARTICLE_\nLamine Diarrassouba\n_START_SECTION_\nCarier\xc4\x83\n_START_PARAGRAPH_\n\xc3\x8en anul 2008, Politehnica Ia\xc8\x99i l-a transferat pe Lamine Diarrassouba de la clubul egiptean Al Sekka Al-Hadid. Juc\xc4\x83torul a plecat din Rom\xc3\xa2nia \xc3\xaen ianuarie 2009, dar a semnat un nou contract cu Politehnica Ia\xc8\x99i pe 25 martie 2009 din cauz\xc4\x83 c\xc4\x83 nu a g\xc4\x83sit un alt club la care s\xc4\x83 se transfere. \xc3\x8en vara anului 2010, \xc3\xaen urma desfiin\xc8\x9b\xc4\x83rii echipei din Ia\xc8\x99i, a devenit liber de contract \xc8\x99i fost adus la FC Bra\xc8\x99ov. Pentru ace\xc8\x99tia a marcat un gol decisiv \xc3\xaen meciul din 16-imile Cupei Rom\xc3\xa2niei \xc3\xaempotriva Chimiei Brazi. Dup\xc4\x83 venirea la conducerea echipei bra\xc8\x99ovene a antrenorului portughez Ant\xc3\xb3nio Concei\xc3\xa7\xc3\xa3o, \xc3\xaen pauza de iarn\xc4\x83 a sezonului, s-a decis s\xc4\x83 se renun\xc8\x9be la el iar juc\xc4\x83torul \xc8\x99i-a reziliat contractul de comun acord cu clubul. Pe 26 ianuarie 2011 clubul francez de liga a doua N\xc3\xaemes Olympique a anun\xc8\x9bat transferul lui Diarrassouba. Avea \xc3\xaens\xc4\x83 s\xc4\x83 urmeze o perioad\xc4\x83 nefast\xc4\x83 pentru echipa francez\xc4\x83, \xc3\xaen care aceasta a pierdut pozi\xc8\x9bii importante \xc3\xaen clasament, ajung\xc3\xa2nd de la mijlocul clasamentului s\xc4\x83 termine campionatul pe penultimul loc, retrogradabil in liga a treia. Diarrassouba a continuat la N\xc3\xaemes \xc8\x99i dup\xc4\x83 retrogradarea echipei, f\xc4\x83c\xc3\xa2ndu-\xc8\x99i apari\xc8\x9bia \xc3\xaen total \xc3\xaen zece partide, \xc3\xaen care a reu\xc8\x99it s\xc4\x83 marcheze un singur gol. \xc3\x8en luna februarie a anului 2012, a fost transferat de c\xc4\x83tre vicecampioana Slovaciei, FK Senica, cu care a semnat un contract valabil doi ani.'